Pilviškių geležinkelio stotis

Pilviškių geležinkelio stotis – geležinkelio stotis šiaurės vakariniame Pilviškių miestelio (Vilkaviškio rajonas) pakraštyje. Stoja keleiviniai traukiniai Kaunas–Kybartai. Stotis yra kultūros paveldo objektas (unikalus Nr. ), kuriam priklauso geležinkelio stotis (), sandėlis (), bagažinė (), tualetas ().

Prie stoties rūmų iš miestelio pusės pastatytas paminklinis akmuo tremtiniams (nuo 2001 m.). Ant stoties yra atminimo lenta 1941 m. birželio 14 d., 1945 m., 1947–1949 m. ir 1951 m. iš čia ištremtų Vilkaviškio apskrities gyventojų atminimui (skulptorius Jonas Jagėla), įrengta 2019 m. liepos 25 d. Vilniaus zanavykų bendrijos rūpesčiu.Vilkaviškio rajono paminklai. Genocid.lt (tikrinta 2025-03-08). Į vakarus nuo stoties nutiestas Pilviškių geležinkelio tiltas per Šešupę.

 Istorija 

Apie 1860 m. pro Pilviškius nutiestas Lentvario–Virbalio geležinkelis (Peterburgo–Varšuvos geležinkelio atšaka iki Prūsijos sienos), čia 1861 m. atidaryta stotis, priskirta IV klasei. Pilviškių stoties keleivių rūmai buvo netinkuoto mūro, pastatyti pagal tipinius Rusijos imperijos projektus, tačiau nebūdinga Lietuvoje statytoms stotims.Nijolė Steponaitytė. „Sąlygos nekilnojamosios kultūros vertybės tvarkymo darbams (laikinasis reglamentas).“ – Vilnius, 2003, psl. 2. Pastačius stotį miestelis išaugo. Ant Višakio upės netoli stoties buvo pastatyta vandens siurblinė ir vandens bokštas, kurie tiekė vandenį garvežiams.

I pasaulinio karo metais stotis smarkiai apdegė, liko tik mūrinės sienos. 1916 m. nutiestas siaurasis geležinkelis. Tarpukariu stotyje veikė Pilviškių paštas ir pašto agentūra, prie stoties rūmų įrengtas žiedinis privažiavimas į aikštę.LCVA, f. 1160, ap. 8, b. 576. 1928 m. palei geležinkelį ėmė kurtis gyvenvietė. 1937 m. prie stoties pastatytas „Tigro“ kailių rauginimo ir dažymo fabrikas, veikęs iki 1944 m., kai buvo subombarduotas.Informacinis stendas prie Pilviškių geležinkelio stoties Fabrikui atminti pavadinta Tigrų gatvė, esanti į vakarus nuo stoties pastato.https://www.openstreetmap.org/way/376570129

2001 m. pastatytas paminklinis akmuo tremtiniams. XXI a. pradžioje stoties rūmai ir peronai rekonstruoti. 2005 m. stoties kompleksas įtrauktas į kultūros vertybių registrą. 2019 m. ant stoties pakabinta atminimo lenta tremtiniams.

 Galerija 

 Gyventojai 

Nuo XX a. tai buvo atskira gyvenvietė, kurį laiką vadinosi tiesiog Stotis, po 2001 m. prijungta prie Pilviškių, buvo seniūnaitijos centras.

 Šaltiniai 

Gelež
Kategorija:Panaikintos Vilkaviškio rajono savivaldybės gyvenvietės
Kategorija:Vilkaviškio rajono savivaldybės geležinkelio stotys
Kategorija:Lietuvos kultūros vertybės: geležinkelio stotys